Bübüsara Beixenalieva

Bübüsara Beixenalieva (; Vorontsovka, 1926ko maiatzaren 17a – Frunze, 1973ko maiatzaren 10a) sobietar-kirgizistandar ballet dantzaria eta dantza irakaslea izan zen, lehendabiziko ballet dantzari kirgizistandar izateagatik ezaguna.

 Bizitza 
Bübüsara Beixenalieva 1926ko maiatzaren 17an (beste datuen arabera, irailaren 15ean edo apirilaren 8an) jaio zen Vorontsovka herriko nekazari familia kirgiz batean.

1936an, hamar urte zituela, haur kirgiz talde batean baitan, Leningradeko Koreografia Eskolara joan zen, eta han Agrippina Vaganovaren zuzendaritzapean ikasi zuen. 1941ean graduatu zen arrakastaz eta Kirgiziako Sobietar Errepublika Sozialistako Estatu Opera eta Balet Antzokiko bakarlari bihurtu zen. 1948tik 1949ra, Leningradeko Koreografia Eskolako goi-mailako prestakuntza klasean ikasi zuen. 23 urte zituela, Bixkekeko Koreografia Eskolan irakasten hasi zen.

SESBko Sobiet Goreneko diputatua izan zen 6. eta 7. deialdietan eta Kirgiziako Sobietar Errepublika Sozialistako Sobiet Gorenekoa 4. eta 5. deialdietan.

Beixenalieva minbiziaren ondorioz hil zen 1973ko maiatzaren 10ean, Frunzen (gaur egungo Bixkeken). Ala-Artxa hilerrian dago hobiratuta.

 Sariak eta errekonozimenduak 

 1947: Kirgiziako Sobietar Errepublika Sozialistako Meritu Oneko Artista
 1951: Lan Ausartaren Domina
 1954: Kirgiziako Sobietar Errepublika Sozialistako Herri Artista
 1958: Sobietar Batasuneko Herri Artista
 1960: Lanaren Bandera Gorriaren Ordena
 1970: Toktogul Satylganov saria

 Lanak 

 Balleta 
+UrteaBalletaMusikagileaPertsonaia1943SelkintxekVladimir Vlasov, Vladimir FereZainura1944TxolponMikhail RaukhvergerTxolpon1947RaymondaAleksandr GlazunovRaymonda1949Bakhtxisaraiko iturriaBoris AsafievMaria, Zarema1950Beltxargen aintziraPiotr Ilitx TxaikovskiOdette, OdileAnarVladimir Vlasov, Vladimir FereAnar1953Mitxoleta gorriaReinhold GlièreTaï-ChoaTxolponMikhail RaukhvergerAidai1955EsmeraldaCesare PugniEsmeralda1956Loti ederraPiotr Ilitx TxaikovskiAurora1960KuirutxukKaly Moldobasanov, German OkunevZeinep1962Romeo eta JulietaSergei ProkofievJulietaAselVladimir VlasovAselLe CorsaireAdolphe AdamMedoraUdaberria Ala-ToonVladimir Vlasov, Vladimir FereSairaFrancesca RiminikoaBoris AsafievFrancescaLaurenciaAleksandr KreinLaurenciaOn KixoteLudwig MinkusQuiteriaBoleroMaurice RavelBakarlaria

 Zinema 

 1959: Txolpon – utrenniaia zvezda (Aidan)

 Erreferentziak 

 Kanpo estekak 

Kategoria:Kirgizistandarrak
Kategoria:Emakume dantzariak
Kategoria:Ballet dantzariak
Kategoria:Dantza irakasleak
Kategoria:Emakume irakasleak
Kategoria:Diputatuak
Kategoria:Bixkeken hildakoak
Kategoria:Minbiziak hildakoak